**ወይ’ከ ኣውራጃውያን!!**

ኣየ ንቕሎ ወዛል ዕጥቂ፡ ቀናን ሓሳብ ሲኒት ጸያቒ፡ ስዊዘርላንድ ኮንካስ ክርከብ ጽድቂ፡ ዑሱባት ጸላኢ ሓቂ ብሓቂ።

ከብዶም ምስ መልኡ ሰማእታት ዝረስዑ፡ ኩነታት ከባቢናን ዓለም ዝዘንግዑ፡ ህዝብና ክመቓቕሉ በውራጃነት ዝተሰርዑ፡ ሉኡኻት ዲያብሎስ መዓስ’ዮም ዝቐንዑ።

እዚ ሓላል ህዝቢ ዘሕለፈ መከራ፡ ኣፈላላይ ዘይፈልጥ ዋላ ሻራ፡ ጸላእቱ ዝመከተ ብሴፍ ብጭማራ፡ ብረቶም መንዚዑ ሃገር ዝገበረ ሓራ።

ሓድነቱ ብመስዋእቲ ዝተኣሳሰረ ህዝቢ፡ ሪሙ ንዝትንክፍ ዝናኸስ ከም ንህቢ፡ ጸገሙ ዝፈትሕ የዕብዩ ልቢ፡ ንስርዓት ገዛእቱ ዝበለ እንቢ።

ከመይ ጌሩ ይርሳዕ ሕድሪ ሰማእታትና፡ ምስኦምዶ ኣይነበርኩምን ትብሉ ሓደ ዕላማና፡ ሎሚ ድኣ ስለምንታይ ተቖጺሮም ጓና፡ እንታይ ኣምጽኦ ኣውራጃኹም ኣውራጃና።

ኣውራጃውያን ቀጽሉዎ እቲ ጥፍኣት፡ ህዝብና ኣይትደልንያ ከማኹም ሱሱዓት፡ ታሪኽኩም ክስነድዩ ኣብ መዝገብ ክድዓት፡ መሳኪን ደቅኹም ክጽውዑ ደቂ ጠላማት።

ክብሪ ንሰማእታትና፡ ሞሳ ንሰራዊትና፡ ጽንዓት ንህዝብና፡ ዓወት ንሓፋሽ፡